Diari Oficial de la Generalitat Valenciana


Sumari del DOGV 8397, del 04-10-2018 (2018/8953)

RESOLUCIÓ de 20 setembre de 2018, de la Presidència de la Generalitat, per la qual s'aprova la classificació en classe tercera del lloc de vicesecretaria intervenció de l'Ajuntament de Villena.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/8953


Data del document
:   20-09-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 setembre de 2018, de la Presidència de la Generalitat, per la qual s'aprova la classificació en classe tercera del lloc de vicesecretaria intervenció de l'Ajuntament de Villena. [2018/8953]  
Segons el certificat de la Secretaria, de data 9 de novembre de 2017, el Ple de l'Ajuntament de Villena, en sessió realitzada el 26 d'octubre de 2017, va acordar aprovar la modificació de la plantilla de personal, amb la creació d'un lloc de col·laboració denominat vicesecretaria per a l'exercici de funcions de col·laboració immediates a les de Secretaria, sense que hi haja constància de sol·licitud de la seua classificació davant la Generalitat.  
Així mateix, segons el certificat de la Secretaria, de data 10 d'abril de 2018, per acord plenari de 22 de febrer de 2018, l'Ajuntament de Villena va aprovar el canvi de denominació del lloc de vicesecretaria, que es va crear segons acord plenari de 26 d'octubre de 2017, pel de vicesecretaria intervenció, per a ser ocupat per personal funcionari pertanyent a la subescala de secretaria intervenció, classe tercera, per a l'exercici de funcions de col·laboració amb els llocs de secretaria i intervenció.  
En aquest acord plenari de 22 de febrer de 2018 se sol·licita que es tramite la classificació d'aquest lloc de treball perquè la seua provisió es reserve a personal funcionari d'administració local amb habilitació de caràcter nacional que pertanga a la subescala de secretaria intervenció, classe 3a.  
Consta en l'expedient el certificat expedit per la Secretaria de la corporació, de data 31 de maig de 2018, acreditatiu de la modificació esmentada de la plantilla de personal i la publicació de l'aprovació definitiva en el Butlletí Oficial de la Província d'Alacant número 93, de 17 de maig de 2018.  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana disposa que, de conformitat amb l'article 169 de la Llei 8/2010, de 23 de juny, de la Generalitat, de règim local de la Comunitat Valenciana, i mitjançant la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i amb respecte dels drets legalment establits, els llocs de col·laboració reservats a personal funcionari amb habilitació de caràcter estatal de la subescala i categoria que pertoque per a l'exercici de funcions de col·laboració amb els llocs de secretaria, intervenció o tresoreria.  
Vistos els antecedents indicats, i en virtut del que es disposa en els articles 164.1, 169 i 170 de la Llei 8/2010, de 23 de juny, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució, de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
Classificar el lloc de vicesecretaria intervenció de l'Ajuntament de Villena en classe tercera, que queda reservat a personal funcionari d'administració local amb habilitació de caràcter nacional de la subescala de secretaria intervenció.  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre del procediment administratiu comú i de les administracions públiques, les persones interessades podran interposar els recursos següents:  
a) Directament recurs contenciós administratiu davant el jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant aquest òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no podrà interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 20 de setembre de 2018.- El president de la Generalitat, p. d. a. (R12.02.2016; DOGV 17.02.2016), el secretari autonòmic de Presidència: Andreu Ferrer Bautista.